Posted by: private benjamin | 2010/10/15
Dokter het my so pas op bogenoemde gesit en ek sien nou reductil is onttrek. Ek kan nie duromine drink nie want ek is op anti depressante. My bloeddruk en cholestrol is hoer as normaal maar ek is nie op medikasie nie. Ek is 45 (vroulik) 1.62 en weeg 82 kg. Ek het nie die wilskrag om reg te eet nie. Het net iets gesoek om die cravings te stop. Ek gaan nou reg probeer eet om my cholestrol 6.2 te verlaag, maar wou graag nog pil kry wat my kan help. Wat nou.
Beste Private Benjamin
Ja, die kans dat Reductil onttrek sou word, is al sedert Januarie op die kaarte toe 'n studie gerapporteer het dat sibutramien 'n toename in hartprobleme, beroerte en sirkulasieprobleme by vatbare persone veroorsaak. As jou bloeddruk hoër as normaal is, dan is dit veiliger as jy nie produkte wat sibutramien bevat, neem nie. Gesels asb dringend met die dr wat dit vir jou voorgeskryf het. Ek wil graag voorstel dat jy ook 'n dieetkundige moet spreek om jou by te staan terwyl jy gewig verloor en jou aanmoedig. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind.
Ek hou vir jou duim vas dat jy wel met die hulp van 'n dieetkundige nou gewig sal verloor en ook jou cholesterol sal verlaag.
Posted by: DietDoc | 2010/10/15